 Ọpụpụ 33  Jehova gwara Mozis ọzọ, sị: Gawa, si nebe a gbagoo, gị na ndị ahụ i dupụtara nala Ijipt, gaanụ nala ahụ m ṅụụrụ Ebreham, Aịzik na Jekọb iyi, sị, Ọ bụ mkpụrụ gị ka m ga-enye ya.M ga-ezipụkwa mmụọ ozi ka o butere gị ụzọ wee chụpụ ndị Ke, ndị Amọraịt, na ndị Het na ndị Perizaịt, ndị Haịvaịt na ndị Jibọs;gaanụ nala mmiri ara ehi na mmanụ aṅụ na-eru na ya, nihi na agaghị m eso unu agbago, nihi na unu bụ ndị na-ekwesi olu ike, ka m wee ghara ikpochapụ unu nụzọ.Mgbe ndị Izrel nụrụ ozi ọjọọ a, ha malitere iru uju; ọ dịghịkwa onye ọ bụla nime ha yi ihe ịchọ mma ya.Jehova wee sị Mozis: Gwa ụmụ Izrel, sị, Unu bụ ndị na-ekwesi olu ike. M pụrụ ịgbagote netiti unu notu ntabi anya wee kpochapụ unu. Ya mere, yipụnụ ihe ịchọ mma unu, nihi na m chọrọ ịmara ihe m ga-eme unu.Ụmụ Izrel wee yipụsịa ihe ịchọ mma ha malite nUgwu Horeb gaa nihu.Ma Mozis fopụrụ ụlọikwuu ya wee maa ya ná mpụga ebe ha mara ụlọikwuu, nebe dị anya nebe ha mara ụlọikwuu; o wee kpọọ ya ụlọikwuu nzute. O wee ruo na onye ọ bụla nke chọrọ ịjụ Jehova ase na-aga nụlọikwuu nzute, nke dị ná mpụga ebe ha mara ụlọikwuu.O wee ruo na ozugbo Mozis pụrụ gaa nụlọikwuu ahụ, mmadụ niile na-ebili, onye ọ bụla na-eguzokwa nọnụ ụzọ ụlọikwuu ya, ha na-elegide Mozis anya ruo mgbe ọ banyere nụlọikwuu ahụ.Ọ na-erukwa na ozugbo Mozis banyere nụlọikwuu ahụ, ogidi ígwé ojii na-agbadata wee guzo nọnụ ụzọ ụlọikwuu ahụ, Chineke na Mozis ewee kwurịta okwu.Mmadụ niile hụrụ ka ogidi ígwé ojii ahụ guzo nọnụ ụzọ ụlọikwuu ahụ, ha niile wee bilie kpọọ isiala, onye nke ọ bụla nọnụ ụzọ ụlọikwuu ya.Jehova wee gwa Mozis okwu ihu na ihu, dị nnọọ ka mmadụ si agwa mmadụ ibe ya okwu. Mgbe ọ laghachiri nebe ha mara ụlọikwuu, onye ozi ya bụ Jọshụa, nwa Nọn, dị ka onye na-eje ozi, adịghị esi nime ụlọikwuu ahụ apụ.Mozis wee sị Jehova: Lee, ị na-asị m, Duru ndị a gbagoo, ma gị onwe gị emebeghị ka m mara onye ị ga-edunye mụ na ya. Gị onwe gị asịwokwa, Ama m gị naha, ihe gị masịkwara m.Ugbu a, biko, ọ bụrụ na ihe m masịrị gị, biko, mee ka m mara ụzọ gị, ka m wee mara gị, ka ihe m wee masị gị. Chetakwa na mba a bụ ndị gị.Nihi ya ọ sịrị: Mụ onwe m ga-eso gị gaa, m ga-emekwa ka i zuru ike.Mozis wee sị ya: Ọ bụrụ na gị onwe gị agaghị eso anyị gaa, edurula anyị pụọ nebe a.Gịnịzi ka a ga-eji amara na ihe mụ na ndị gị masịrị gị? Ọ bụghị ma gị onwe gị soro anyị, nihi na e mewo ka mụ na ndị gị dị iche nebe ndị niile ọzọ nọ bụ ndị nọ nelu ala?Jehova wee gaa nihu ịsị Mozis: M ga-emekwa ihe a i kwuru okwu ya, nihi na ihe gị masịrị m, amakwaara m gị naha.O wee sị: Biko, mee ka m hụ ebube gị.Ma ọ sịrị: Mụ onwe m ga-eme ka ịdị mma m dum gabiga nihu gị, m ga-akpọsakwa aha Jehova nihu gị; onye m chọrọ imere amara ka m ga-emere amara, onye m chọkwara imere ebere ka m ga-emere ebere.Ọ sịkwara: I nweghị ike ịhụ ihu m, nihi na ọ dịghị mmadụ ga-ahụ ihu m ma dị ndụ.Jehova kwukwara, sị: Lee ebe a, nakụkụ m, ị ga-eguzokwa nelu oké nkume a.Ọ ga-erukwa na mgbe ebube m na-agafe, m ga-eme ka ị banye notu ọgba dị noké nkume a, m ga-ejikwa ọbụ aka m kpuchie gị ruo mgbe m gafeworo.E mesịa, m ga-ewepụ ọbụ aka m, ị ga-ahụkwa azụ m nezie. Ma ị gaghị ahụ ihu m. 